Maksimalt et minut, må du lade din bil køre i tomgang, når du holder og venter på Limfjordsbroen. Det kan blive indholdet i et nyt regulativ som Aalborg Kommune arbejder på.

Det vil snart være slut med at holde og vente på Limfjordsbroen med motoren kørende. Aalborg Kommune arbejder i øjeblikket på et regulativ, der forbyder biler at køre i tomgang i mere end et minut. Det skriver nordjyske.dk. Regulativet vil give kommunen mulighed for at uddele bøder til de bilister der holder mens bilen kører i tomgang i mere end et minut. Der bliver sandsynligvis også indført nogle undtagelser, bl.a. for busser.